कहीं बादल, कहीं बूंदाबांदी
मौसममंे बुधवार को खासा बदलाव नजर आया। कभी तेज धूप और कभी बादल छाने से किसान फसलों को लेकर चिंतित रहे। कई ग्रामीण इलाकों में हल्की बरसात हुई है, जबकि कई जगह बूंदाबादी हुई और दिनभर बादल छाए रहे। इसके चलते किसानों ने खेतों में फसल कटाई तेज कर दी। इससे मजदूरों की मांग बढ़ गई।
बहरोड़ में मंगलवार रात को हल्की बूंदाबांदी होने से किसान रबी की फसल को लेकर चिंतित हैं। इसके बाद दिनभर चटक धूप रहने के साथ शाम को आसमान में बादलों की आवाजाही बनी रही। माजरीकलां में रात लगभग दो बजे हल्की बूंदाबांदी शुरू हुई, जो कि सुबह चार बजे तक जारी रही। किसानों का कहना है कि इस बूंदाबांदी से किसी प्रकार के नुकसान की संभावना नहीं है। लेकिन मौसम में परिवर्तन को देखते हुए पकी हुई सरसों की फसल की कटाई का काम तेज हो गया है। मजदूरों की मांग बढ़ गई है। कृषि अनवेक्षक अरुण गुप्ता ने बताया कि क्षेत्र में सरसों की फसल पका वट हो चुकी है। क्षेत्र में कई जगह फसल की कटाई शुरू हो चुकी है। 5 मार्च के बाद सरसों फसल की कटाई तेज होगी और 20 मार्च तक कटाई कार्य लगभग पूरा हो जाएगा। मंगलवार रात को हल्की बूंदाबांदी से फसल को कोई नुकसान नहीं हुआ है।
hin_Deva hin_Deva hin_Deva